EkBass/fiwiki-20250220-pages-articles huggingface dataset:
Suomen maakuntalaulut

Maakuntalauluilla tarkoitetaan Suomessa Suomen historiallisten ja nykyisten maakuntien kunniaksi sävellettyjä tai tuohon tarkoitukseen myöhemmin valittuja lauluja. Näiden ohella maakunnilla on myös muita maakuntatunnuksia. Muista maista maakunnilla on omia maakuntalaulujaan ainakin Ruotsissa. Suomen tunnetuimpia maakuntalauluja ovat Etelä-Karjalan ja Pohjois-Karjalan Karjalaisten laulu sekä Kainuun Nälkämaan laulu. == Historia == Vanhin Suomen maakuntalauluista on Savolaisen laulu, joka esitettiin ensi kerran Savokarjalaisen osakunnan eroamisjuhlassa 9. joulukuuta 1852. Laulun säveltäjä Karl Collan ja sanoittaja August Ahlqvist olivat osakunnan vanhoja jäseniä. Se oli alun perin tarkoitettu mieskvartetin laulettavaksi. Savolaisen laulusta tuli suosittu koko maassa (muualla laulettaessa Savonmaa saatettiin korvata Suomenmaalla), ja se antoi mallin muille maakuntalauluille: ensin on ihannoiva alueen luonnon kuvaus, sitten kansan kohtaamat hankaluudet ja taistelutahto sekä maakunnan väen ja erityisesti naisten ylistys. Laulut tulivat tunnetuiksi kansakoulujen, yhdistysten iltamatoiminnan ja 1890-luvun laulujuhlien kautta. Aina ei helposti löydetty yksimielisyyttä maakunnan soivan symbolin valinnasta, sillä esimerkiksi Hämeen maakuntalauluksi oli 60 vuoden aikana lähes 20 ehdokasta. Vuoden 1934 ja Kymenlaakson laulun jälkeen kukin maakunta oli saanut laulunsa. == Luettelo maakuntalauluista == maakunta laulu säveltäjä sanoittaja sävellys-/ ensiesitys- vuosi Ahvenanmaa Ålänningens sång Johan Fridolf Hagfors John Grandell 1922 Etelä-Karjala ja Pohjois-Karjala Karjalaisten laulu P. J. Hannikainen P. J. Hannikainen 1899 Etelä-Pohjanmaa ja Pohjanmaa Vaasan marssi Karl Collan Zacharias Topelius 1864 Etelä-Savo ja Pohjois-Savo Savolaisen laulu Karl Collan A. Oksanen 1852 Kanta-Häme Hämäläisten laulu saksalainen sävelmä J. H. Erkko 1871 Päijät-Häme Vihreiden harjujen maa Matti Porola Matti Porola ja Terho Laitinen 1999 Kainuu Nälkämaan laulu Oskar Merikanto Ilmari Kianto 1911 Keski-Pohjanmaa Keski-Pohjanmaan laulu Oskari Metsola Oskari Metsola 1929 Keski-Suomi Keski-Suomen kotiseutulaulu Ivar Widéen Martti Korpilahti 1920 Kymenlaakso Kymenlaakson laulu Uuno Klami Aukusti Simojoki 1934 Lappi ja Pohjois-Pohjanmaa Kymmenen virran maa Oskar Merikanto A. V. Koskimies 1906 Pirkanmaa Kesäpäivä Kangasalla Gabriel Linsén Zacharias Topelius 1864 Satakunta Satakunnan laulu Aksel Törnudd Aino Voipio 1912 Uusimaa Uusmaalaisten laulu Jean Sibelius Kaarlo Terhi 1912 Varsinais-Suomi Varsinaissuomalaisten laulu Toivo Louko Väinö Kulo 1915 == Lähteet == * ===Viitteet=== == Aiheesta muualta == * Maakuntalaulut Ylen Elävässä arkistossa *
Riku Suokas

Riku Suokas (s. 29. joulukuuta 1971 Tampere) on suomalainen teatterinjohtaja, näyttelijä ja stand up -koomikko. ==Elämä ja ura== Suokas valmistui teatteritaiteen maisteriksi Tampereen yliopiston näyttelijäntyön laitokselta vuonna 1995. Myöhemmin hän opiskeli myös elokuvaohjaajaksi (Master of Arts in Film Directing) Met Film Schoolissa, University of West Londonissa ja valmistui 2016. Suokas toimi näyttelijänä Hämeenlinnassa, kunnes hänet valittiin 25-vuotiaana vuonna 1997 Suomen kaikkien aikojen nuorimpana teatterinjohtajaksi Hämeenlinnan kaupunginteatteriin. Hämeenlinnassa ollessaan Suokas osallistui suosittuihin tuotantoihin kuten Autiotalo (Dingon musiikkiin perustuva musikaalisovitus William Shakespearen näytelmästä Romeo ja Julia) ja Täällä Pohjantähden alla (musikaalidramatisointi Väinö Linnan romaanista). Vuonna 1996 Suokas perusti Hämeenlinnassa Club Act!one:n, joka oli ensimmäinen vakituinen stand up -klubi Suomessa. Suokas juonsi vuosina 1996–1997 lasten ÄlyÄlyä-kilpailuohjelma Olli Monosen kanssa ja esitti ohjelmasta tutuksi tullutta yksityisetsivä Ensio Ripattia. Suokas esitti myös nukke Terho Piippoa lasten kilpailuohjelmassa Hetkinen. Lisäksi hän näytteli Matti Menninkäistä lastenohjelmassa Hui hai hiisi. Vuoden 2002 alussa Suokas siirtyi Helsingin Kaupunginteatterin apulaisjohtajaksi ja Teatteristudio Pasilan johtoon. Tampereen Työväen Teatteriin apulaisjohtajaksi hän siirtyi elokuussa 2004 ja johtajaksi vuonna 2006. Hän jätti tehtävän elokuussa 2013 keskittyäkseen omaan taiteelliseen työhönsä. Suokas on kirjoittanut Heikki Syrjän kanssa Manserock- musikaalin Vuonna 85. He ovat suunnitelleet myös samannimisen lautapelin (Vuonna 85, 2008). Vuonna 2014 ensi-iltansa saaneessa elokuvassa Kummeli V Suokas näyttelee partiojohtaja Peter Granfeltia. Vuonna 2008 Riku Suokas näytteli Blakea animaatioelokuvassa Bolt. Vuonna 2019 esitettiin Suokkaan yhdessä Heli Sutelan ja Heikki Syrjän kanssa käsikirjoittama sekä Petri Kotwican ja Kimmo Taavilan kanssa ohjaama draamakomediasarja Melkein totta. Sarjassa Suokkaalla on myös rooli teatterin hallituksen puheenjohtajana. Suokas on ollut vuodesta 2021 Koskinen-tv-sarjan pääkäsikirjoittaja ja sarjan toinen ohjaaja. ==Tunnustuksia== Esiintyvät Taiteilijat ry valitsi Suokkaan Vuoden viihdetaiteilijaksi 2004. == Lähteet == == Aiheesta muualla == * Riku Suokkaan kotisivut * * Luokka:Suomalaiset näyttelijät Luokka:Suomalaiset stand up -koomikot Luokka:Vuonna 1971 syntyneet Luokka:Elävät henkilöt Luokka:Suomalaiset teatterinjohtajat
Pihlajavesi

Pihlajavesi voi ainakin tarkoittaa seuraavia suomalaisia paikkoja: * Pihlajavesi, entinen kunta, nykyään osa Keuruun kaupunkia ** Pihlajavesi, rautatieasema Keuruulla, Haapamäki–Seinäjoki-radan varrella ** Pihlajavesi, järvi Pihlajavedellä Keuruulla, osa Pihlajaveden reittiä ** Pihlajaveden reitti, Kokemäenjoen vesistöön kuuluva järvireitti Pihlajavedellä Keuruulla * Pihlajavesi, Saimaan selkä Etelä-Savossa. Luokka:Järvien täsmennyssivut
Pihlajavesi (Saimaa)

Pihlajavesi on Vuoksen vesistöön kuuluva ja Suur-Saimaaseen luettava järvi Savonlinnan, Sulkavan ja Puumalan alueella Etelä-Savossa. Sen pinta-ala on 712 km², ja pinnankorkeus 75,7 metriä merenpinnan yläpuolella. Pihlajavesi on osa Saimaata, ja se saa vetensä pohjoisesta Haukivedestä mm. Kyrönsalmen kautta sekä Puruvedestä Punkasalmen ja Tuunaansalmen kautta. Pihlajaveden vedet virtaavat lounaassa Puumalansalmen sekä Käyhkään kanavan kautta Etelä- Saimaaseen. pienoiskuva|vasen|Mitinhiekka, Pihlajavesi Pihlajavesi on tuhansien saarien, niemien ja lahtien pirstoma, jopa labyrinttimainen vesialue. Saaria on järvialtaan alueella 4 159 kappaletta, joiden yhteenlaskettu pinta-ala on yli 600 km². Saarista suurimmat ovat läntiset, hyvin rikkonaiset Partalansaari ja Viljakansaari sekä idempänä sijaitsevat Ahvionsaari, Kesamonsaari, Kokonsaari, Kongonsaari, Laukansaari, Pellossalo, Pesinki, Saukonsaari ja Tuohisaari. Suuria järvenselkiä on lukuisia: niistä mainittakoon pohjoiset Pihlajavedenselkä, Kotaselkä ja Moinselkä sekä itäiset Utrasselkä, Väistönselkä, Porkalanselkä ja Särkilahdenselkä. Läntisiä vesialueita ovat Haapaselkä, Enonvesi, Kukkeistenselkä, Ummistonvesi, Pyysaarenselkä, Muikunselkä, Katosselkä, Tolvanselkä, Lepistönselkä ja Siikavesi. Pihlajaveden rannalla sijaitsevia asutuskeskuksia ovat Savonlinnan kaupunki sekä Sulkavan, Puumalan ja Punkaharjun kirkonkylät. Pihlajavesi on suomalaiseksi järveksi varsin syvä: keskisyvyys on 11,3 metriä ja suurin mitattu syvyys 72 metriä. Sokkeloisella järvialueella on rantaviivaa yli 3 600 kilometriä, ja se on tärkeimpiä elinympäristöjä uhanalaiselle saimaannorpalle. Lappeenrannasta ja eteläiseltä Saimaalta Kuopioon ja Joensuuhun suuntautuvat syväväylät kulkevat Pihlajaveden kautta. Pihlajaveden vedenlaatu on yleisen käyttökelpoisuusluokituksen mukaan erinomainen. Sen vesi on sekoitus Puruveden kirkasta vähäravinteista vettä ja Haukiveden tummempaa ja ravinteikkaampaa vettä. ==Lähteet== == Aiheesta muualla == * Pajunen, Hannu: Järvisedimentit kuiva-aineen ja hiilen varastona, GTK, 2004 * www.luontoon.fi/pihlajavesi * Luokka:Pihlajaveden–Kokonselän alue
Koitere

Koitere on Ilomantsin kunnassa sijaitseva Vuoksen vesistöön kuuluva erämaajärvi. Järven rantoja reunustavat hiekkarannat ja aikoinaan ikimetsät. Rannat on hakattu kahteen kertaan, kun Koitereen vedenpintaa oli tarkoitus nostaa jopa kolme metriä. Vesioikeuskäsittely säännöstelyrajoista kesti niin kauan, että rannat jouduttiin hakkaamaan uudelleen. Lopulliseksi säännöstelyrajaksi tuli puolitoista metriä, joka sekin metrisen jään kanssa aiheuttaa kahden ja puolen metrin vaihtelun talviaikaiseen sulan veden määrään. Järven vedet laskevat Hiiskosken alapuolella Koitajokeen. Pinta- alaltaan Koitere on 167 neliökilometriä. Järvelle on rakennettu veneilyreitistö pohjautuen uiton aikoinaan merkitsemälle väylälle. Järven keskisyvyys on 6 metriä ja syvin kohta 46,5 metriä Hiienselällä. Koitere toimii Pamilon voimalaitoksen säännöstelyaltaana. Koitereen kalastoon kuuluvat muun muassa kuha, ahven, hauki, made, lahna, järvitaimen, järvilohi ja muikku. Ennen kuin kuha vieraslajina istutettiin Koitereen, tärkein saaliskala oli muikku. Viime vuosina kuha on noussut järven tärkeimmäksi saaliskalaksi niin verkkokalastajien kuin vetouistelijoidenkin keskuudessa. Koitere on nykyisellään Suomen saalisvarmimpia kuhajärviä. Koitere ja Haapajoki, niin kuin monet muutkin Koitereseen laskevat joet olivat 1900-luvun alussa hyvinkin tärkeitä puunuittoväyliä aina 1960-luvun loppuun saakka. 1800–1900-luvun vaihteessa uitto tapahtui niin sanottuna irtouittona, jolloin hukkutukkien ja myrskyjen hajottamien lauttojen myötä hävikki saattoi olla suurtakin. Ketjulenkkejä puomien yhteen liittämiseen ei ollut, vaan puomit sidottiin toisiinsa näreistä kiertämällä taivutetuilla lenkeillä, jolloin usein puomit pettivät myrskyssä. Puomein varustetut lautat hinattiin hevosten pyörittämillä ponttonilautoilla hevoskierron avulla Lutista Surinkiveen, missä ne taas vapautettiin uitettavaksi. 1930-luvulla tulivat uiton avuksi höyrykoneella varustetut hinaajat, jotka hinasivat avolauttoja. Niiden höyrykoneet muutettiin 1940-luvulta alkaen polttoöljykäyttöisiksi. 1960-luvulla Koiterelle tuli niputuskoneita. Nippu-uitto lopetti puiden hukkumisen ja hajonneista lautoista johtuneet ”rannan kerruut”.Historiaa ja tarinoita Möhkön Mantasta . Viitattu 22.2.2014. Koiteretta nimitetään Karjalan helmeksi ja Satasaariseksi. Elias Lönnrot tapasi runonlaulaja Mateli Kuivalattaren runonkeruumatkallaan 1838 Kontiovaarassa Koitereen rannalla. Koitereen matkailuyrityksiä ovat Koitereen Helmi Kivilahdessa ja Käenkosken Erämatkailukeskus. ==Koitere lauluissa ja nimenä== ”Koitere Karjalan helmi” on Toivo Kärjen säveltämä ja Pasi Kauniston levyttämä iskelmä (1972). Koitereen mukaan on nimetty muun muassa Saturnuksen suurimman kuun Titanin yksi metaanijärviUSGS Astro Planetary Nomenclature ja Merikatu 3:n asuinkerrostalo Helsingin Ullanlinnassa. Koitereen Helmi on Koitereen rannalla oleva lomakylä ja leirintäalue. ==Katso myös== * Luettelo Suomen sadasta suurimmasta järvestä ==Lähteet== == Aiheesta muualla == * Pajunen, Hannu: Järvisedimentit kuiva- aineen ja hiilen varastona, GTK, 2004 * Luokka:Koitajoen valuma-alue Luokka:Ilomantsin järvet
RIP

RIP tarkoittaa seuraavia asioita: * RIP (myös R.I.P.), lyhenne latinankielisestä sanonnasta Requiescat in pace tai sen englanninkielisestä vastineesta rest in peace, suomeksi ”levätköön rauhassa”; lyhennettä käytetään erityisesti katolisissa muistokirjoituksissa ja hautakivissä * Routing Information Protocol (RIP), reititysprotokolla, jolla verkkolaitteet välittävät reititystietoja * RIP, Gregory J. Smethellsin julkaisema Linuxille ja Unixille suunnattu ohjelma, jolla CD-levyn raitoja voi muuntaa toisiin muotoihin (esimerkiksi MP3-formaattiin). * RIP, Raster Image Processor. Painotöiden tuotannossa tulostimeen liitetty oma suoritin, joka muodostaa tulostettavasta tiedostosta rasteroidun kuvan. * R.I.P., Tuija Lehtisen kirjoittama nuortenromaani. * ”R.I.P.”, Sofia Reyesin musiikkikappale vuodelta 2019 * Rencontres d’Arles -valokuvafestivaali; RIP-lyhenne tulee sen aiemmasta nimestä Rencontres Internationales de la Photographie d’Arles. Luokka:Lyhenteet Luokka:Seulonnan keskeiset artikkelit
Yahya Jammeh

Yahya Abdul-Aziz Jemus Junkung Jammeh (s. 25. toukokuuta 1965 Kanilai) on Gambian entinen presidentti. Hänet valittiin virkaan vuonna 1996, ja hänet on valittu uudelleen vuosina 2001, 2006 ja 2011. Hän on Gambian toinen presidentti. Hän nousi valtaan sotilasvallankaappauksella heinäkuussa 1994 ja valittiin kaksi vuotta myöhemmin presidentiksi vaaleilla, joiden rehellisyyttä on epäilty. Vuoden 2001 yleisesti rehellisinä pidetyissä vaaleissa hänet valittiin uudelleen. Vuoden 2006 maaliskuussa ryhmä armeijan upseereita yritti sotilasvallankaappauksen avulla syöstä Jammehin vallasta. Pian tämän jälkeen Jammeh valittiin kolmannelle kaudelleen 67,3 % kannatuksella 22. syyskuuta 2006. Koska sotilasvallankaappausyritys oli vain joitain kuukausia ennen presidentinvaaleja, tätä on yleisesti pidetty nykyisen hallinnon yrityksenä poistaa poliittiset kilpailijat maan korkeimmasta johdosta. Yahya Jammehin aikana toimittajien ilmaisunvapautta on rajoitettu merkittävästi, ja vuonna 2004 Jammehin hallitus valmisteli uuden lain, joka antoi hallitukselle oikeuden tuomita toimittajia vankilaan kunnianloukkauksesta. 16. joulukuuta 2004 Deyda Hydara, Gambian sitoutumattoman uutislehden The Pointin päätoimittaja, murhattiin vain joitain päiviä sen jälkeen, kun hän oli ottanut julkisesti kantaa uutta lakia vastaan. Joulukuussa 2008 kaksi brittiläistä lähetyssaarnaajaa tuomittiin vuodeksi pakkotyöhön, kun he olivat lähettäneet ystävilleen Britanniaan sähköposteja, joissa presidenttiä nimitettiin mielipuoleksi. Jammeh uskoo itsellään olevan mystisiä voimia ja hän uskoo pystyvänsä parantamaan ihmisiä. Kyky on kuitenkin rajoitettu, ja hän pysyy parantamaan vain kymmenen AIDS-potilasta joka maanantai ja torstai ja sata astmapotilasta lauantaina tai perjantaina. AIDS-hoitomenetelmä perustui yrtteihin ja Koraanin säkeisiin. Jammeh on myös tunnettu pitkään homokammoisena. 15. toukokuuta 2008 Jammeh uhkasi poliittisessa kokoontumisessa mestata kaikki homot, jotka jäävät kiinni Gambiassa. Hän perusteli vihamielistä asennettaan uskonnolla; hän väitti homoseksuaalisuutta syntiseksi ja moraalittomaksi. Daily Observer -lehti julkaisi presidentin näkemystä myötäilleen pääkirjoituksen, joka korosti homoseksuaalisuuden tuomitsemista sekä Raamatussa että Koraanissa. Jammeh on ollut huolissaan maansa noidista ja antanut pidättää useita noituudesta epäiltyjä.Yahya Jammeh's Witch Hunt Joulukuun alussa vuonna 2016 pidetyissä presidentinvaaleissa Jammeh yllättäen hävisi ja valituksi tuli opposition Adama Barrow. Jammeh alkuun tunnusti häviönsä, mutta sitten hän pian kielsi vaalituloksen. Kuitenkin alueen maiden sotilaallisen intervention uhka pakotti lopulta Jammehin hyväksymään tappionsa ja hän lähti tammikuussa 2017 Gambiasta. Yahua Jammeh asuu maanpaossa Päiväntasaajan Guineassa, missä hänet on nähty yhdessä uudenvuoden juhlatilaisuudessa vuonna 2019 maan diktaattorin Teodoro Obiang Nguema Mbasogon kanssa. == Lähteet == Luokka:Gambian presidentit Luokka:Yliluonnollinen parantaminen Luokka:Vuonna 1965 syntyneet Luokka:Elävät henkilöt
Zwickau

Zwickau on kaupunki Saksin osavaltiossa Saksassa. Zwickau sijaitsee Erzgebirge-vuorten juurella, Zwickauer Mulde -joen länsirannalla. Kaupungissa on muun muassa säveltäjä Robert Schumannille ja autonvalmistaja August Horchille omistetut museot. Zwickau on kivihiilen tuotantoalueen keskus. Kaupungin asukasluku oli vuoden 2016 lopussa. == Kaupungin alkuvaiheet == Slaavit asuttivat nykyisen Zwickaun alueen jo 600-luvulla. Germaaniset asukkaat saapuivat 900-luvulla tuoden alueelle kristinuskon. Nimi Zcwickaw, joka juontuu sorbinkielisestä muodosta Świkawa, mainittiin ensimmäistä kertaa asiakirjoissa kauppapaikkana vuonna 1118. Zwickau sai kaupungin oikeudet vuonna 1212. Kaupunkiin perustettiin fransiskaanien luostari ja luostarikoulu vuonna 1232 ja sisterssiläisten maatila vuonna 1240. Zwickau oli keisarillinen vapaakaupunki vuodesta 1290 vuoteen 1323, jolloin se annettiin läänitykseksi Meissenin rajakreiville. Vaikka kaivostoiminta alueella alkoi jo vuonna 1316, se laajeni vasta, kun läheisestä Schneebergistä löytyi hopeaa vuonna 1470. Seuraavalla vuosisadalla kaupunki oli uskonpuhdistuksen tärkeä tukialue. Zwickau kuului Itä-Saksaan vuosina 1949–1990. == Autoteollisuus == Zwickaussa on valmistettu Horch- ja Audi-merkkisiä autoja ennen toista maailmansotaa ja Trabanteja sodan jälkeen. Nykyään Zwickaussa autoja valmistaa Volkswagen. Vuonna 1897 perustetussa Westsächsische Hochschule Zwickau (FH) -ammattikorkeakoulussa on noin . Teollisuusmies August Horch perusti vuonna 1899 Horch-nimisen yrityksen. Kun hän myöhemmin pyrki perustamaan Horch- merkkisiä autoja valmistavan yrityksen, hänen entiset liikekumppaninsa riitauttivat nimen. Yhtiölle oli keksittävä uusi nimi, jota mietittiin Horchin liikekumppanin kotona. Tämän poika teki juuri latinan läksyjään ja ehdotti kirjasta löytämäänsä sanaa Audi, joka latinaksi tarkoittaa kuuntele. Vuodesta 2000 on entisessä Audin tehtaassa toiminut August Horch -museo, joka esittelee Zwickaussa valmistettuja kulkuneuvoja ja autonvalmistuksen kehittymistä. Museo kuuluu Euroopan teollisen perinteen reittiin. ==Tunnettuja zwickaulaisia== Säveltäjä Robert Schumann syntyi Zwickaussa vuonna 1810, ja hänen synnyinkotinsa on edelleen kaupungin torin laidalla. Zwickaussa ovat syntyneet muun muassa jalkapallovalmentaja Christoph Daum ja kiekonheittäjä Lars Riedel. == Lähteet == == Aiheesta muualla == * Kaupungin sivut * August Horch Museum Zwickau Luokka:Saksin kunnat Luokka:Saksan kaupungit Luokka:Euroopan teollisen perinteen reitti
Abdoulaye Wade

Abdoulaye Wade (s. 29. toukokuuta 1926) on senegalilainen poliitikko, joka toimi maansa kolmantena presidenttinä vuosina 2000–2012. Hänet valittiin virkaan 1. huhtikuuta 2000. Toiselle kaudelle hän pääsi 1. maaliskuuta 2007 noin 56 prosentin ääniosuudella. Wade perusti Senegalin demokraattipuolueen vuonna 1974 ja on johtanut sitä siitä lähtien. Puolue liittyi Liberal Internationalin jäseneksi 1980.http://www.liberal- international.org/editorial.asp?ia_id=771 Wade valittiin parlamenttiin 1978, ja samana vuonna hän oli ensimmäisen kerran presidenttiehdokkaana Léopold Senghoria vastaan. Hän toimi hallitsevan sosialistipuolueen hallituksessa 1991-1992 ja 1995-1998\. Wade oli presidenttiehdokkaana vielä kolme kertaa ennen valintaansa vuonna 2000. Hän on tukenut näkyvästi pääkaupunkiin Dakariin rakennettavaa afrikkalaisen renessanssin muistomerkkiä, jota on kritisoitu suuruudenhulluuden ilmentymänä köyhyydestä kärsivässä maassa.BBC News: Senegal colossus proves sore point (16.11.2009) Viitattu 6.2.2010 Tammikuun lopussa 2012 korkein oikeus päätti, että Wadella on oikeus pyrkiä kolmannelle kaudelle. Kaudet on rajoitettu vuoden 2001 perustuslain muutoksessa kahteen viisivuotiskauteenhttp://www.liberal- international.org/newsletter.asp?ia_id=1284#anchor739 , mutta muutos tehtiin vasta Waden valinnan jälkeen, eikä sen katsottu olevan takautuva. Maassa puhkesi päätöksen jälkeen väkivaltaisia mielenosoituksia.http://www.bbc.co.uk/news/world-africa-16770305 Presidentinvaalin ensimmäinen kierros järjestettiin helmikuussa ja toinen kierros maaliskuussa 2012. Wade hävisi vaalin toisella kierroksella entiselle pääministerille Macky Sallille. ==Lähteet== == Aiheesta muualla == Luokka:Senegalin presidentit Luokka:Vuonna 1926 syntyneet Luokka:Elävät henkilöt
Serekunda

Serekunda eli Serrekunda on Gambian suurin taajama. Se sijaitsee pääkaupunki Banjulista lounaiseen. Tämä markkinapaikka koostuu useista yhteenkasvaneista kylistä, eikä ole hallinnollinen yksikkö. Varsinaisen Sere Kundan väkiluku vuoden 2013 laskennassa oli vajaat 20 000. Siihen kiinni kasvaneita kyliä ovat Kanifing, Latrikunda, Sukuta ja London Corner. == Lähteet == == Aiheesta muualla == Luokka:Gambian kaupungit
Hifikepunye Pohamba

Hifikepunye Lucas Pohamba (s. 18. elokuuta 1935) on namibialainen poliitikko, joka on toiminut maansa toisena presidenttinä. Hänet valittiin 21. maaliskuuta 2005 Sam Nujoman seuraajaksi ja joulukuussa 2009 toiselle kaudelle. Perustuslaki sallii presidentille vain kaksi kautta, ja marraskuussa 2014 Pohamban seuraajaksi valittiin Hage Geingob, joka astui virkaan huhtikuussa 2015. Hifikepunye Pohamba nousi SWAPO:n johtoon marraskuussa 2007. Hänelle myönnettiin Mo Ibrahim -palkinto maaliskuussa 2015. == Lähteet == Luokka:Namibian presidentit Luokka:Vuonna 1935 syntyneet Luokka:Ovambot Luokka:Elävät henkilöt Luokka:Apartheidinvastaiset aktivistit
Levy Mwanawasa

Levy Patrick Mwanawasa (3. syyskuuta 1948 – 19. elokuuta 2008) oli Sambian kolmas presidentti. Hän toimi virassa vuodesta 2002 kuolemaansa asti. Mwanawasa syntyi Mufulirassa ja hän oli toiseksi vanhin perheen kymmenestä lapsesta. Koulutukseltaan Mwanawasa oli juristi ja hän pyöritti omaa asianajotoimistoa ennen politiikkaan ryhtymistään. Mwanawasa loukkaantui auto- onnettomuudessa 8. joulukuuta 1991, mutta hän pääsi Johannesburgiin sairaalaan ja selvisi. Mwanawasalla oli kuusi lasta. Mwanawasa edusti uuden sukupolven afrikkalaisjohtajia, jotka eivät joutuneet taistelemaan maansa itsenäisyyden puolesta, vaan koki suurimmaksi uhkaksi korruption. Hän arvosteli kitkerästi aikalaistaan Zimbabwen Robert Mugabea. Levy Mwanawasa valittiin toiselle kaudelleen Sambian presidentiksi vuonna 2006. Hänen kuolemastaan uutisoitiin 3. heinäkuuta 2008, mutta varapresidentti Rupiah Banda kiisti asian. Hänen kuitenkin sanottiin joutuneen 29. kesäkuuta sattuneen aivohalvauksen seurauksena pariisilaiseen Hôpital d'instruction des armées Percy -sairaalaan. == Lähteet == Luokka:Sambian presidentit Luokka:Vuonna 1948 syntyneet Luokka:Vuonna 2008 kuolleet
Genoa

Genoa voi viitata ainakin seuraaviin asioihin: *Genova, kaupunki Italiassa *Genoa CFC, genovalainen jalkapalloseura *Genua, purje
Kick (albumi)

Kick on australialaisen rock-yhtyeen INXSin vuonna 1987 julkaistu albumi, joka on bändin myydyin. Se on pelkästään Yhdysvalloissa myynyt yli 10 miljoonaa. Albumi sisältää hitit "Devil Inside", "Need You Tonight", "New Sensation" ja "Never Tear Us Apart". Se on julkaistu uudelleen vuonna 2004, joka sisältää albumin lisäksi toisen levyn, joka sisältää single-, remix-, demo- ja liveversioita albumin kappaleista sekä albumilta poistettuja kappaleita. ==Kappaleet== ===Alkuperäinen kappalelista=== # Guns In The Sky (2:21) # New Sensation (3:39) # Devil Inside (5:14) # Need You Tonight (3:01) # Mediate (2:36) # The Loved One (3:37) # Wild Life (3:10) # Never Tear Us Apart (3:05) # Mystify (3:17) # Kick (3:14) # Calling All Nations (3:02) # Tiny Daggers (3:38) ===2004 Deluxe Edition kappalelista=== CD1: # Guns In The Sky (2:21) # New Sensation (3:39) # Devil Inside (5:14) # Need You Tonight (3:01) # Mediate (2:36) # The Loved One (3:37) # Wild Life (3:10) # Never Tear Us Apart (3:05) # Mystify (3:17) # Kick (3:14) # Calling All Nations (3:02) # Tiny Daggers (3:38) CD2: # Move On # I'm Coming (Home) # On The Rocks # Mystify (Chicago Demo) # Jesus Was A Man (Demo/Outtakes) # The Trap (Demo) # New Sensation (Nick 12" Mix) # Guns In The Sky (Kick Ass Remix) # Need You Tonight (Mendelson Extended Mix) # Mediate (Live From America) # Never Tear Us Apart (Live From America) # Kick (Live From America) == Kokoonpano == * Michael Hutchence – laulu, taustalaulu * Kirk Pengilly – saksofoni, rytmikitara, taustalaulu * Tim Farriss – kitara, taustalaulu * Andrew Farriss – syntetisaattori, rumpukone, rytmikitara, taustalaulu * Garry Gary Beers – basso * Jon Farriss – rummut Luokka:Vuoden 1987 albumit Luokka:INXSin albumit
Requiescat in pace

Requiescat in pace, tai monikossa requiescant in pace, on latinankielinen lentävä lause, joka tarkoittaa suomeksi ”levätköön [hän] rauhassa”. Ilmaisun lähtökohtana on Raamatun psalmi 4:9, ”in pace simul requiescam et dormiam” (). Lausetta tai sen lyhennettä (RIP tai R.I.P.) käytetään usein hautakivissä viimeisenä toivotuksena vainajalle. Se esiintyy myös katolisessa rukoushetkessä kuolleiden puolesta luettavassa rukouksessa: ” > Requiem aeternam dona ei (eis), Domine, et lux perpetua luceat ei (eis). > Requiescat (-ant) in pace. Amen.” ==Lähteet== Luokka:Latinankieliset fraasit Luokka:Lentävät lauseet Luokka:Kristilliset rukoukset
Kivarinjärvi (järvi)

Kivarinjärvi on järvi Puolangan kunnassa noin neljän kilometriä kuntakeskuksesta luoteeseen. Kivarinjärven kylä sijaitsee järven etelärannalla. Järvi on itä–-länsisuunnassa neljä kilometriä pitkä ja enimmillään 1,2 kilometriä leveä. Siitä työntyy itään 400 metriä leveä Nurkkalahti. Järven pinta-ala on 2,62 neliökilometriä, ja sen rantaviivan pituus on 13,8 kilometriä. Järven tilavuudeksi on laskettu 10,7 miljoonaa kuutiometriä eli 0,0107 kuutiokilometriä. Keskisyvyys on 4,09 metriä ja syvin kohta 11 metriä. Syvin kohta sijaitsee järven länsiosassa. Järvellä on kaksi saarta: Jokelansaari ja Pikkusaari. Jokelansaari on niistä suurin ja sijaitsee järven keskiosassa. Kivarinjärvi sijaitsee Kiiminkijoen vesistössä (vesistöaluetunnus 60) Puolankajärven valuma-alueella (60.05), jonka Kivarinjärven alueeseen (60.051) se kuuluu. Vedenpinnan korkeus on 137,5 mpy. Järvi on Kiiminkijoen alkulähde. Joki alkaa järven pohjoispäästä. Järven eteläpäähän laskee Keskijoki, joka tuo vettä Isosta Puutiojärvestä ja edelleen muun muassa Puolankajärvestä. Järven rannoilla on peltoja, taloja ja vapaa- ajan asuntoja. Kantatie 78 kulkee järven koillispuolelta ja seututie 837 eteläpuolelta. Länsipään Lehtolanlahdella on veneenlaskupaikka ja kota. == Lähteet == Luokka:Kiiminkijoen vesistö Luokka:Puolangan järvet
Double Platinum

Double Platinum on hard rock -yhtye KISSin vuonna 1978 ilmestynyt kokoelmalevy, joka sisältää kappaleita vuosilta 1974–1978. Albumi pääsi Billboardin listoilla 22. sijalle ja platinarajan yli. Tämän kunniaksi levyn oheen päätettiin lisätä faniekstraksi pahvinen ”Platinum award” -levy. ==Kappaleet== ===Levy 1=== A-puoli # * # **** # ***** # ***** # ** B-puoli # * ****** # **** # * # ** # ***** ===Levy 2=== C-puoli # * # * # **** # *** # *** D-puoli # * **** # ***** # *** # * # * *= Albumi: KISS, **= Albumi: Hotter Than Hell, ***= Albumi: Dressed to Kill, ****= Albumi: Destroyer, *****= Albumi: Rock and Roll Over, ******= Albumi: Love Gun ==Kokoonpano== * Gene Simmons - bassokitara, laulu * Paul Stanley - rytmikitara, laulu * Ace Frehley - soolokitara, taustalaulu * Peter Criss - rummut, laulu == Aiheesta muualla == * Luokka:Vuoden 1978 kokoelma-albumit Luokka:Kissin kokoelma-albumit Luokka:Bob Ezrinin tuottamat albumit
SS Lady Elgin

SS Lady Elgin oli Pohjois-Amerikan Suurilla järvillä liikennöinyt puurunkoinen siipiratashöyrylaiva, joka haaksirikkoutui Michiganjärvellä Chicagon edustalla 8. syyskuuta 1860. Turmassa arvellaan menehtyneen jopa 400 ihmistä. ==Haaksirikko== Illalla 7. syyskuuta 1860 Lady Elgin lähti Chicagosta kohti Wisconsinin osavaltion Milwaukeeta mukanaan postia, rahtia ja matkustajia sekä milwaukeelaisia Pohjoisvaltioiden sotilaita, jotka olivat viettäneet päivän Chicagossa kuulemassa Stephen A. Douglasin kampanjapuhetta. Paluumatkan aikana Michiganjärvellä riehui voimakas tuuli, joka puuskissa nousi myrskylukemiin. Illan jo pimettyä kuunari Augusta törmäsi Lady Elginin paapuurin puoleiseen kylkeen siipirattaan taakse. Törmäyksessä kaikki Lady Elginin valot sammuivat. Augusta juuttui kiinni Lady Elginin kylkeen, mutta se irtosi jonkin ajan kuluttua. Kuunarin päällikkö Darius Malott totesi höyrylaivan etääntyvän nopeasti, ja hän päätti itse purjehtia Chicagon satamaan tarkastamaan vauriot sen sijaan, että olisi jäänyt tarkastamaan tilanteen. Lady Elgin oli vaurioitunut törmäyksessä pahoin, ja miehistö ryhtyi keventämään alusta heittämällä rahtia ja ajamalla karjaa veteen ja yritti saada runkoon tulleen aukon vedenpinnan yläpuolelle. Pelastusvene laskettiin, mutta se ajelehti pois ennen kuin kukaan ehti nousta siihen. Vain vajaata 20 minuuttia myöhemmin Lady Elgin alkoi hajota, ja se katkesi kahteen osaan. Päivän valjetessa vielä 350—500 henkeä kamppaili aallokossa henkensä puolesta tarrautuen kaikkeen kelluvaan. Osa heistä onnistui pääsemään rantaan, mutta arveluiden mukaan yli 300 matkustaja menehtyi onnettomuudessa. Pelastuneiden määräksi laskettiin myöhemmin 160. Haaksirikon jälkeen laivan omistaja Gurdon Saltonstall Hubbard sai vakuutusyhtiöltä 12 000 dollarin korvauksen, mutta enempää Huddard kuin vakuutusyhtiökään eivät suostuneet laivan hylkäämiseen. Lady Elginin hylkyä ei kuitenkaan koskaan nostettu. Sukeltaja Harry Zych löysi Lady Elginin hylyn Highland Parkin kaupungin edustalta vuonna 1989 ja vaati itselleen omistusoikeutta hylkyyn ja sen esineistöön. Kymmenen vuoden oikeustaistelun jälkeen hylyn hallinta ja omistus siirtyi Zychille. ==Lähteet== Luokka:Hylyt Suurilla järvillä Luokka:Höyrylaivat Luokka:Uponneet matkustaja-alukset Luokka:National Register of Historic Places -kohteet Illinois’ssa Luokka:1860
Toppilan rautatieasema

Toppilan rautatieasema (, aiemmin Tpa) on lakkautettu Suomen rataverkon liikennepaikka Oulussa. Se lakkautettiin 5. kesäkuuta 2005, ja se sijaitsi viiden kilometrin päässä Oulun rautatieasemalta. Asemarakennus on yksitysomistuksessa. == Historiaa == Valtionrautatiet rakensi Oulun kauppaseuran aloitteesta radan Oulun asemalta Tuiran kautta Toppilaan vuonna 1886 osana Pohjanmaan rataa, ja Toppilan sataman ja aseman liikennemäärät kasvoivat ulkomaankaupan myötä. Myöskin sellutehdas aiheutti oman liikennöintitarpeensa heti valmistuttuaan 1930-luvulla. Myöhemmin Oulun syväsataman rakentamisen myötä Toppilan satama menetti merkityksensä, sillä uudemmat suuret laivat eivät päässeet matalaan satamaan. Nykyisin satama on lähinnä huviveneilykäytössä ja virallisesti tavaraliikenteen satama lakkautettiin 2012. Toppilan asemarakennus valmistui vuonna 1886, ja se rakennettiin Knut Nylanderin niin sanottujen Oulun radan tyyppipiirustusten mukaan. Rautatiekuljetuksissa liikennemäärät vähenivät olemattomiin turpeenkuljetuksen siirtyessä kiskoilta maanteille. Tämän vuoksi Toppilan ratapihaa supistettiin voimakkaasti: vielä 1980-luvun alussa ratapihalla oli neljä rinnakkaista raidetta, mutta 2000-luvulla enää kaksi läpiajettavaa raidetta ja pistoraiteita. 5\. kesäkuuta 2005 Toppilan liikennepaikka lakkautettiin ja siitä tuli osa Oulun liikennepaikkaa. 2000-luvun alusta Toppilaan liikennöitiin vain harvoin ja Vihreäsaaren öljysatamassa sijaitseville VR:n öljyvarastoille noin kerran viikossa. Kun Pohjois-Suomen ratojen sähköistys valmistui joulukuussa 2006, päättyi Vihreäsaaren liikenne käytännössä kokonaan. Sekä Vihreäsaaren että Toppilan raiteistot joutuivat purku-uhan alle vähäisen käytön vuoksi. Huhtikuussa 2007 Toppilasta Vihreäsaaren öljysatamaan johtanut raide suljettiin liikenteeltä asettamalla raiteen alkukohtaan seislevy ja lukitsemalla vaihteet johtamaan Toppilan ratapihalle. Pohjois-Suomen Rautatieharrastajat ry liikennöi kesällä 2007 ja 2008 lauantaisin Vihreäsaareen museoliikennettä Oulun rautatieasemalta Dm7- eli lättähattujunilla. Toppilan ratapihan purkaminen aloitettiin syyskuussa 2009 poistamalla kiskotus tasoristeyksistä ja asfaltoimalla ne umpeen. Vanhan aseman edustalle ei siten voinut enää liikennöidä rautatiekalustolla. Seuraavana vuonna purettiin ratapihan loputkin osat ja vuoden lopulla Vihreäsaaren raide. == Lähteet == ==Aiheesta muualla== Luokka:Oulun rautatieliikennepaikat Rautatieasema Luokka:Pohjois-Pohjanmaan lakkautetut rautatieliikennepaikat
Gwangju

Gwangju (, hanja ) on maakuntajaon ulkopuolinen metropolikaupunki Etelä-Korean lounaisosassa. Se sijaitsee sisämaassa muutama kymmenen kilometriä Keltaisenmeren rannikolta ja on kokonaan Etelä-Jeollan maakunnan ympäröimä. Se oli aiemmin myös maakunnan pääkaupunki. Gwangjun asukasluku oli 1 431 050 vuonna 2022, ja sen pinta-ala on 501,1 neliökilometriä. Gwangjun nimen muodostaneet kirjoitusmerkit tarkoittavat ”valon kaupunkia”. Varhaisin tunnettu maininta nimestä on Goryeo-dynastian ajalta vuodelta 940, ja sen väitetään olevan Yi Saekin keksintöä. Metropolikaupunki Gwangjusta tehtiin vuonna 1995. Se on maan lounaisosien tärkein talouden, koulutuksen ja kulttuurin keskus. Kaupunki tunnetaan muun muassa vuoden 1980 demokratialiikkeen syntypaikkana ja taidekaupunkina. Maalaustaiteen Namjonghwa-koulukunta ja pansori-musiikki ovat saaneet alkunsa Gwangjusta, ja siellä on järjestetty Gwangjun biennaali vuodesta 1995 lähtien. 18\. toukokuuta 1980 Gwangjussa alkoi kapina Chun Doo-hwanin sotilasdiktatuuria vastaan. Tämä johti Gwangjun verilöylyyn. Gwangjussa on lämpimintä elokuussa, jolloin päivän keskilämpötila on 23–31 °C. Viileintä on tammikuussa, jolloin päivän keskilämpötila on −3–5 °C. Sateita saadaan ympäri vuoden, mutta eniten sataa heinä- ja elokuussa. Niiden aikana sataa noin 560 millimetriä. Vuosittainen sadanta on noin 1 400 millimetriä. == Ystävyyskaupungit == Gwangjulla on seitsemän sisarkaupunkia ympäri maailmaa: * Tainan, Kiinan tasavalta (vuodesta 1968) * San Antonio, Yhdysvallat (vuodesta 1982) * Kanton, Kiina (vuodesta 1996) * Medan, Indonesia (vuodesta 1997) * Sendai, Japani (vuodesta 2002) * Changzhi, Kiina (vuodesta 2014) * Nghệ An, Vietnam (vuodesta 2022) == Lähteet == == Aiheesta muualla == * Kaupungin internetsivut *
Belém

Belém on Parán osavaltion pääkaupunki Brasiliassa. Vuonna 2010 siellä oli noin 1,4 miljoonaa asukasta. Belém sijaitsee laajassa Amazonin deltassa Guamájoen suulla, 80 km paikasta jossa Pará laskee Atlantin valtamereen. Se on yhdessä Manausin kanssa Amazonin sademetsäalueen tärkeimpiä kaupunkeja. Manaus on näistä kahdesta tunnetumpi, mutta Belém on alueen ainoa vanha kaupunki. Belém tunnetaan myös lempinimellä Cidade das mangueiras (”mangopuiden kaupunki”). Brasilialaiset käyttävät kaupungista usein nimitystä Belém do Pará (”Parán Belém”) erottaakseen sen Palestiinan Betlehemistä (portugaliksi Belém). Belém on tärkeä satamakaupunki Amazonin alueella, ja sieltä on yhteydet pääkaupunki Brasiliaan noin 2 000 kilometrin päähän. Päällystettyä maantietä pääsee Piauín ja Goiásin osavaltioihin asti, ja rautatie vie itään Bragançaan asti. Belémin lentoasema on pohjoisen Brasilian suurin. == Historia == Belémin kaupungin perusti kapteeni Francisco Caldeiras 12. tammikuuta 1616. Portugalin hallitsija oli lähettänyt Caldeirasin suojelemaan aluetta ranskalaisia, hollantilaisia ja brittejä vastaan. Tätä tarkoitusta varten hän rakennutti linnoituksen nimeltä Forte do Presépio (tunnetaan nykyisin nimellä Forte do Castelo). Kaupungin syrjäisen sijainnin ja vahvan siteen Portugaliin takia Belém hyväksyi Brasilian itsenäisyyden vasta elokuussa 1823. Itsenäisyysjulistuksesta oli tuolloin kulunut melkein vuosi. Cabanagem kapinan yhteydessä vuonna 1835 kapinalliset valtasivat kaupungin ja se oli keskeinen paikka kapinalle. == Kaupunkikuva == Belémissä on jäljellä siirtomaa-aikainen keskus ja kumikaupan kukoistuksen aikaista arkkitehtuuria. Viime vuosikymmenten uudistukset ovat tuoneet kaupunkiin puistoja, kunnostettuja vanhoja taloja ja keskustan elävöittämistä, kun vanhoja rakennuksia on muutettu uusiin käyttötarkoituksiin. == Ilmasto == Belém on yksi maailman sateisimmista kaupungeista, mutta siellä on ”vähemmän sateinen” kausi heinäkuusta joulukuuhun. Keskimääräinen ylin lämpötila on ympäri vuoden 30–32 °C, yön alin noin 22 °C. Sadetta saadaan 110–440 mm kuukaudessa. == Lähteet == ==Aiheesta muualla== Luokka:Pará Luokka:Brasilian kunnat Luokka:Brasilian osavaltioiden pääkaupungit
Aukkoliitos

Aukkoliitos muodostuu kuuden konneksiinimolekyylin muodostamasta kanavasta, joka liittyy viereisen solun vastaavaan rakenteeseen kudosnesteessä. Näitä kanavia on yhden aukkoliitoksen alueella satoja ja ne voivat olla joko kiinni tai auki riippuen solunsisäisesta kalsiumionipitoisuudesta. Aukkoliitos toimii kudoksen aineenvaihdunnan tasaajana ja sen kautta voivat kulkea myös solunsisäiset välittäjäaineet. Aukkoliitoksen kohdalla vierekkäisten solukalvojen välinen tila on noin 2–3 nm. Aukkoliitoksilla on suurin merkitys sikiönkehityksessä ravintoaineiden liikkuvuuden takia. Myöhemmin useimmista solukalvoista aukkoliitokset häviävät. Sydänlihaskudoksessa ja sileälihaskudoksessa aukkoliitokset kuitenkin säilyvät, koska niillä on suuri merkitys sähköisten impulssien kulkemisessa. Kasvisoluista löytyy aukkoliitosta muistuttava rakenne, plasmodesmi. ==Katso myös== *Vyöliitos *Desmosomi *Tiivis liitos *Hemidesmosomi Luokka:Solubiologia
Douglas Aarniokoski

Douglas ”Doug” Aarniokoski (25. elokuuta 1965 Yhdysvallat) on suomalaissukuinen, yhdysvaltalainen televisio- ja elokuvaohjaaja. Aarniokoski on työskennellyt elokuvamaailmassa vuodesta 1989 lähtien. Tuolloin hän työskenteli tuotantoassistenttina elokuvassa Turner ja täystuho (Turner & Hooch). == Uran alkupuoli == 1990-luvun ajan Aarniokoski työskenteli käsikirjoittajana (Puppet Master 4, 1993, Puppet Master 5: The Final Chapter, 1994) sekä apulais- ja second unit -ohjaajana useissa hittielokuvissa, kuten Neljä huonetta (Four Rooms, 1995), Hämärästä aamunkoittoon (From Dusk Till Dawn, 1996), Austin Powers – kumma jätkä (Austin Powers: International Man of Mystery, 1997) sekä Pelkoa ja inhoa Las Vegasissa (Fear and Loathing in Las Vegas, 1998). == Debyytti ohjaajana == Aarniokosken debyytti ohjaajana oli Highlander-elokuvasarjan neljäs osa Highlander – pelin loppu. Sen kuvaukset alkoivat lokakuussa 1999. Elokuvan budjetti oli varsin suuri, 15 miljoonaa dollaria, ja pääosissa olivat Christopher Lambert ja Adrian Paul. Elokuva keräsi lipputuloja Yhdysvalloissa runsaat 12 miljoonaa dollaria. Aarniokoski on ohjannut myös paljon vähemmälle huomiolle jääneet elokuvat The Safe Side (2004) ja The Courier (2005), joista ensimmäinen julkaistiin suoraan videolevitykseen. == 2000-luku == Aarniokosken apulaisohjauksia 2000-luvulta ovat muun muassa Spy Kids (2001), Kultainen medaljonki (The Medallion, 2003) ja Once Upon a Time in Mexico (2003). Aarniokosken tuorein elokuvaohjaus on vuonna 2014 ensi-iltansa saanut Nurse 3D. Television puolella hän on ohjannut 2010-luvulla jaksoja sarjoihin Criminal Minds – FBI-tutkijat, Limitless, Arrow, The Flash, Sleepy Hollow, Blue Bloods ja Star Trek: Discovery. == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset televisio-ohjaajat Luokka:Amerikansuomalaiset henkilöt Luokka:Elävät henkilöt Luokka:Vuonna 1965 syntyneet
Redwall

Redwall on Brian Jacquesin kirjoittama lastenkirjasarja luostarissa asuvista eläimistä. Sarjaan kuuluu kaksikymmentäkaksi kirjaa, joista tähän mennessä kymmenen on ilmestynyt suomeksi. Redwallin taru on fantasiakirjallisuutta antropomorfisten eläinten näkökulmasta. Tarinoiden keskiössä on kuvitteellinen Redwallin luostari, jossa asuvat moninaiset metsäneläimet, kuten hiiret, oravat, siilit ja myyrät. Luostaria ja sen lähiseutua uhkaavat usein monet tuholaiseläimet, joita vastaan on puolustauduttava. Luostarin eläimillä on oma kansallissankarinsa, hiirisoturi Martin. Vaikeina aikoina he turvautuvat Martinin henkeen ja tämän jälkeensä jättämään miekkaan, jota ovat pidelleet monen eläimen käpälät. Martin ilmestyy valitsemansa henkilön uneen, ja kertoo mitä olisi tehtävä Redwallin puolustamiseksi. Sammalkukkametsä on suuri metsä, jonka laidalla luostari kohoaa. Sammalkukkametsässä elää saukkoja, metsähiiriä, siilejä ja muita metsäneläimiä. Metsän läpi virtaa Sammaljoki, jolla veneillään kulkevat Possun päästäiset. Silloin tällöin metsässä liikkuu myös Salamandastronilta lähetettyjä jäniskaukopartioita. Luostarin lisäksi Salamandastronin vuorilinnoitus toimii kirjojen tapahtumapaikkana osittain kirjoissa Salamandastronin aarre, Pahan jälkeläinen, Sammalkukkametsän sota, Mariel, taistelija sekä Jänisten kaukopartio. Nelvana on tehnyt Redwallin tarusta piirrosanimaatiosarjan televisioon. Piirrossarja käsittää kolme tuotantokautta kirjoista Soturi Matiaksen miekka, Mattimeo sekä Urhea Martin. Sarjasta tullaan tekemään elokuva, joka on tarkoitus julkaista vuonna 2011. Redwallin taruista on julkaistu myös kirjoja, jotka eivät varsinaisesti kuulu sarjaan, kuten kuvakirjat The Great Redwall Feast ja A Redwall Winter's Tale. Kirjoja on käännetty useille kielille, muun muassa ruotsiksi, saksaksi, ranskaksi ja japaniksi. == Sarjaan kuuluvat kirjat == === Suomennetut osat === * Soturi Matiaksen miekka (suom. 1998, Redwall 1986) * Sammalkukkametsän sota (suom. 1999, Mossflower 1988) * Mattimeo (suom. 1999, Mattimeo 1989) * Mariel, taistelija (suom. 2000, Mariel of Redwall 1991) * Salamandastronin aarre (suom. 2000, Salamandastron 1992) * Urhea Martin (suom. 2001, Martin the Warrior 1993) * Kellonvalaja (suom. 2001, The Bellmaker 1994) * Pahan jälkeläinen (suom. 2002, Outcast of Redwall 1995) * Jalokivien jäljillä (suom. 2002, The Pearls of Lutra 1996) * Jänisten kaukopartio (suom. 2003, The Long Patrol 1997) === Suomentamattomat osat === * Marlfox (1998) * The Legend of Luke (1999) * Lord Brocktree (2000) * The Taggerung (2001) * Triss (2002) * Loamhedge (2003) * Rakkety Tam (2004) * High Rhulain (2005) * Eulalia (2007) * Doomwyte (2008) *The Sable Quean (2010) *The Rogue Crew (2011) == Lähteet == == Aiheesta muualla == * Kirjasarjan kotisivut * Redwall-wiki * Paula Havaste: Urhea Martin. Helsingin Sanomat 1.8.2001. *
Stella Chiweshe

Stella Rambisai Chiweshe (8. marraskuuta 1946 Mujumi – 20. tammikuuta 2023 Harare, Zimbabwe) oli zimbabwelainen muusikko. Chiweshe lauloi ja soitti mbiraa. Hän aloitti mbiran soittamisen 1960-luvulla ja oli yksi ensimmäisistä naispuolisista mbiran soittajista. Chiweshe esiintyi Godwin Mawurun elokuvassa I Am the Future (1989). Virginia Mukwesha on Stella Chiweshen tytär.African Musicians Profiles: Virginia Mukwesha == Lähteet == Luokka:Zimbabwelaiset muusikot Luokka:Laulajat Luokka:Vuonna 1946 syntyneet Luokka:Vuonna 2023 kuolleet
Telekarelia

Telekarelia Oy oli Elisan omistama puhelinyhtiö, joka toimi Pohjois- Karjalassa. Sen toiminnan sulauttamisesta Elisaan päätettiin elokuussa 2013. Telekarelia Oy:n huomattava markkinavoima -alue (HMV-alue) käsitti Enon, Kontiolahden, Kiihtelysvaaran, Pyhäselän (ei Reijolaa) ja Outokummun kunta- alueet. Yhtiö tarjosi sekä matkapuhelin-, että laajakaistaliittymiä (ISDN, ADSL). Outokummussa yhtiö tarjosi myös kaapelitelevisiopalveluita. ==Historia== Telekarelian nykyinen toiminta-alue sai ensimmäisen toimilupansa puhelinverkolle vuonna 1899. Tällä saatiin lupa rakentaa linja Kaltimosta Joensuuhun. Luvan saaja oli Kaltimon Puuhiomo Oy. Toiminta tehostui vuonna 1905, jolloin perustettiin Kontiolahden kirkonkylään Telefooni osakeyhtiö. Tämän jälkeen alueelle perustettiin alueellisia puhelinyhtiöitä seuraavasti: Hammaslahden Telefooni Oy (1907), Heinävaaran Telefooni Oy (1910), Enon Telefooni Oy (1910), Jakokosken Telefooni Oy (1911) ja Uimaharjun Telefooni Oy (1914). Varsinaisen Telekarelian kantayhtiönä pidetään Pielisjoen Puhelin Oy:tä. Se syntyi vuoden 1955 lopussa, kun Enon Puhelin Oy, Uimaharjun Puhelin Oy, Jakokosken Puhelin Oy ja Kontiolahden Puhelin Oy sulautuivat yhteen. Vuonna 1957 perustettiin Pielisjoen Puhelin Oy:n aloitteesta verkkoryhmätoimikunta, johon tulivat myös mukaan Hammaslahden ja Viinijärven puhelinyhtiöt sekä myöhemmin Kiihtelysvaaran Puhelin Oy. Myöhemmin yhteistyön tuloksena Hammaslahden Puhelin Oy ja Kiihtelysvaaran Puhelin Oy liittyivät Pielisjoen Puhelin Oy:hyn. Samalla Pielisjoen Puhelin Oy nimi muutettiin Joensuun Seudun Puhelin Oy:ksi. Joensuun Seudun Puhelin Oy aloitti toimintansa vuoden 1960 alusta. Yhtiön nimi muuttui vuonna 1994 Puhelin Oy Telekareliaksi. Vuonna 2012 Elisa ilmoitti ostavansa Telekarelian. ==Lähteet== ==Aiheesta muualla== * Telekarelian kotisivu * Telekarelia Oy (Pörssitiedon yhtiöesitys) Luokka:Elisa Luokka:Suomalaiset puhelinoperaattorit
Pietro Filippo Scarlatti

Pietro Filippo Scarlatti (5. tammikuuta 1679 Rooma – 22. helmikuuta 1750 Napoli) oli italialainen säveltäjä, urkuri ja kuoronjohtaja. Myös hänen isänsä Alessandro Scarlatti ja veljensä Domenico Scarlatti olivat muusikkoja. Scarlatti aloitti uransa kuoronjohtajana urbinolaisessa katedraalissa vuonna 1705. Vuodesta 1708 hän soitti urkuja Napolissa. Vuonna 1728 sai ensiesityksensä Scarlattin ensimmäinen ooppera, Clitarco. Sen partituuri on sittemmin hävinnyt. Muita Scarlattin sävellyksiä ovat muun muassa kolme kantaattia ja useat kosketinsoitintoccatat. Luokka:Italialaiset säveltäjät Luokka:Vuonna 1679 syntyneet Luokka:Vuonna 1750 kuolleet
Mikkelin Pallo-Kissat

Mikkelin Pallo-Kissat (MiPK) on mikkeliläinen vuonna 1946 perustettu jalkapalloseura, joka pelasi Suomen korkeimmalla sarjatasolla Mestaruussarjassa yhteensä 11 kautta vuosien 1962–1981 välisenä aikana. Parhaimmillaan MiPK sijoittui neljänneksi kausina 1962, 1974 ja 1975. == Historia == Mikkelin Pallo-Kissat perustettiin Mikkelissä sijaitsevalla Naisvuoritalolla 13. lokakuuta 1946. Seura pelasi aluksi Maakunta- ja Suomensarjoissa ja nousi Mestaruussarjaan vuonna 1961. Ensimmäisenä SM- kautenaan MiPK sijoittui neljänneksi, mutta putosi kahden vuoden kuluttua takaisin Suomensarjaan. Seuran muut SM-kaudet olivat 1971, 1974–1979 ja 1981.Laitinen, Jukka: "Mikkelin Pallo-Kissoille 65 vuotta täyteen", Länsi-Savo 17.11.2011. Viitattu 20.7.2014. Vuonna 1977 MiPK voitti Työväen urheiluliiton mestaruuden.Finland - TUL Champions Rec.Sport.Soccer Statistics Foundation. Viitattu 20.7.2014. 1980-luvun alussa MiPK ajautui taloudellisiin vaikeuksiin ja sen viimeiseksi sarjakaudeksi jäi 1983, jolloin seura pelasi II divisioonassa. MiPK:n toiminnan jatkajaksi perustettiin vuonna 1984 Mikkelin Kissat. Seuraa ei kuitenkaan milloinkaan asetettu konkurssiin ja vuonna 1997 Suomen Palloliitto hyväksyi Mikkelin Pallo-Kissat jälleen jäsenekseen. Vuonna 2001 seura pelasi yhden kauden maan kuudenneksi korkeimmalla sarjatasolla Vitosessa. Toimintaa on 1990- ja 2000-luvuilla ollut myös ikämiehissä sekä piirikunnallisella tasolla futsalissa. Mikkelin Kissojen edustusjoukkue on käyttänyt vuodesta 2016 nimeä MiPK. MiKi alkoi käyttää kyseistä nimeä MiPKin 70-vuotisjuhlien kunniaksi. Vuosina 1955–1970 Mikkelin Pallo-Kissojen lajivalikoimaan kuului myös jääkiekko, joka siirrettiin yhdessä Mikkelin Palloilijoiden jääkiekkojaoksen kanssa vastaperustettuun jääkiekon erikoisseuraan Mikkelin Jukureihin. == Lähteet == == Aiheesta muualla == * Seuran kotisivut Luokka:Suomalaiset jalkapalloseurat Luokka:Mikkeliläiset urheiluseurat Luokka:Vuonna 1946 perustetut urheiluseurat Luokka:Suomen Työväen Urheiluliiton jäsenseurat
Múm

múm (IPA: ) on islantilainen popyhtye. Se perustettiin vuonna 1997. Yhtyeen alkuperäisjäsenet olivat Gunnar Örn Tynes, Örvar Þóreyjarson Smárason, Gyða Valtýsdóttir ja Kristín Anna Valtýsdóttir. Ensimmäisen Amerikan kiertueen jälkeen vuonna 2002 Gyða lähti yhtyeestä ja Kristín Anna vuonna 2006. == Diskografia == === Albumit === * Yesterday Was Dramatic – Today Is OK (TMT, 2000; reissue Morr Music, 2005) * Finally We Are No One (FatCat Records, 2002) * Loksins erum við engin (Bad Taste, 2002) * Summer Make Good (FatCat Records, 2004) * Go Go Smear the Poison Ivy (FatCat Records, 2007) * Sing Along to Songs You Don't Know (Morr Music, 2009) * Smilewound (Morr Music, 2013) Luokka:Islantilaiset yhtyeet
Mum

Mum voi tarkoittaa seuraavia: *musiikin maisteri, MuM * Mum, deodoranttimerkki *Múm, popyhtye